ผู้ว่าฯอุตรดิตถ์ ผลักดันเที่ยวทางน้ำ
เลาะริมน้ำน่าน เยือนบ้านพระยาพิชัย กินปลาใหญ่ในกระชัง,เป็นโครงการที่ นายธนากร อึ้งจิตรไพศาล ผวจ.อุตรดิตถ์ จัดขึ้นนำร่อง ด้วยการพาสื่อมวลชนและ หน.ส่วนราชการนั่งเรือล่องแม่น้ำน่าน เพื่อประชาสัมพันธ์การท่องเที่ยวของจังหวัด,นายธนากร อึ้งจิตรไพศาล พ่อเมืองบอกว่า การเดินทางล่องแม่น้ำน่านครั้งนี้เป็นคิกออฟ เริ่มด้วยการเยี่ยมชมหมู่บ้านนวัตวิถี ต.ไร่อ้อย ล่องในลำน้ำน่าน ผ่านเส้นทางสำคัญ ล่องเรือทวนน้ำไปชมสะพานปรมินทร์ สร้างสมัยสงครามโลกครั้งที่ 2,ระยะทาง 3 กม. จากสะพานปรมินทร์ไปสักการะศาลเจ้าแม่ทับทิม เป็นศาลเจ้าแม่ทับทิมที่ใหญ่เป็นอันดับ 2 ของประเทศ ต่อด้วยการสักการะ หลวงพ่อโต พระคู่บ้านคู่เมือง อ.พิชัย วัดหน้าพระธาตุ,เดินทางต่อไปที่อนุสาวรีย์บ้านเกิด พระยาพิชัยดาบหัก บ้านห้วยคาไหว้เถ้าอัฐิพระยาพิชัยดาบหัก รวมทั้งการเยี่ยมชมพิพิธภัณฑ์พระยาพิชัยดาบหัก,ตามด้วยดูงานที่สหกรณ์ผู้เพาะเลี้ยงสัตว์น้ำอุตรดิตถ์ จำกัด ชมการแปรรูปปลาสด กระชังปลา ณ กระชังเพาะเลี้ยงสัตว์น้ำ ฟาร์มเกษตรแปลงใหญ่ของ น.ส.ยุภาพร ประถม อายุ 36 ปี เจ้าของยุพาพรฟาร์ม หมู่ 1 ต.ท่ามะเฟือง อ.พิชัย,สำหรับสหกรณ์ผู้เพาะเลี้ยงสัตว์น้ำอุตรดิตถ์ฯ มีสมาชิกเข้าร่วมโครงการส่งเสริมเกษตรแบบแปลงใหญ่ (ปลานิล) จำนวน 54 ราย มีพื้นที่รวม 4.37 ไร่ จำนวน 767 กระชัง ผลผลิต/ปี 360 ตัน มูลค่า 26,200,000 บาท ปลาที่เลี้ยง ได้แก่ ปลานิล ปลาทับทิม ปลากด,นับเป็นแนวทางและกิจกรรมหนึ่งในการช่วยกระตุ้นและส่งเสริมให้เกิดการประชาสัมพันธ์การท่องเที่ยวทางน้ำและจังหวัดเป็นแหล่งเพาะเลี้ยงปลาในกระชัง ฟาร์มเกษตรแปลงใหญ่ที่ใหญ่ที่สุดในประเทศไทย,ที่สำคัญปลาที่เลี้ยงในลำน้ำน่านมีรสชาติดี เนื่องจากสภาพของลำน้ำที่แตกต่าง ในอันที่จะทำให้เกิดรายได้และเกิดประโยชน์สูงสุดแก่ประชาชนด้วย ในอนาคตทางจังหวัดจะเร่งผลักดันเปิดเป็นแหล่งท่องเที่ยวทางน้ำ,นับเป็นกิจกรรมที่ครบรสทั้งเที่ยว ชิม ช็อป และไหว้พระเพื่อความเป็นสิริมงคลด้วย,ประสิทธิ์ ผึ้งสุข
นายธนากร อึ้งจิตรไพศาล ผวจ.อุตรดิตถ์ จัดขึ้นนำร่อง ด้วยการพาสื่อมวลชนและ หน.ส่วนราชการนั่งเรือล่องแม่น้ำน่าน เพื่อประชาสัมพันธ์การท่องเที่ยวของจังหวัด
ธนากร อึ้งจิตรไพศาล,ผวจ.อุตรดิตถ์,มองทั่วทิศเมืองไทย,ประสิทธิ์ ผึ้งสุข,ล่องแม่น้ำน่าน,หลวงพ่อโต,ข่าวทั่วไป